text: Jagt efter meget sjælden sommerfugl ved Vejle
  07 maj 2014 kl. 18.11
  Engang var der mange perlemorsommerfugl i skovene ved Vejle. Nu er den tilsyneladende væk. Derfor indledes der en jagt på den sjældne sommerfugl.
  Det er syv år siden, der sidst blev set en rødlig perlemorsommerfugl i Østjylland.
  Men - Naturhistorisk Museum nægter at tro på, at den er forsvundet.
  Det er en af de arter af dagsommerfugle, som i de forløbne 20 år er forsvundet fra allerflest lokaliteter. 
  Tilbagegangen har været katastrofal: Fra at have været kendt overalt i østjyske og østdanske løvskove har arten nu kun en lille håndfuld lokaliteter på Sydsjælland og Lolland.
  En af de største østjyske bestande af arten fandtes på nordsiden af Vejle Fjord, hvor der langt hen i 90?erne registreredes dusinvis af sommerfugle.
  Derfor laver Naturhistorisk Museum en grundig eftersøgning på kryds og tværs i skovene på nordsiden af Vejle Fjord.
  